CELEX: 
Language: hu
Date: 2022-06-16 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2019/2072 végrehajtási rendelet VII. mellékletének a Capsicum (L.), a Citrus L., a Citrus sinensis Pers., a Prunus persica (L.) Batsch és a Punica granatum L. bizonyos terméseinek az Unióba való behozatalára vonatkozó előírások tekintetében történő módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.6.16.)
            
            
               az (EU) 2019/2072 végrehajtási rendelet VII. mellékletének a Capsicum (L.), a Citrus L., a Citrus sinensis Pers., a Prunus persica (L.) Batsch és a Punica granatum L. bizonyos terméseinek az Unióba való behozatalára vonatkozó előírások tekintetében történő módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre
                  1
                és különösen annak 41. cikke (2) bekezdésére,
            
            
               mivel:
            
            
               (1)Az (EU) 2019/2072 bizottsági végrehajtási rendelet
                  2
                II. mellékletének A. része megállapítja azon uniós zárlati károsítók jegyzékét, amelyek előfordulása az Unió területén nem ismert. Az (EU) 2019/2072 végrehajtási rendelet célja annak megakadályozása, hogy a szóban forgó zárlati károsítók az Unió területére bejussanak, valamint ott megtelepedjenek és elterjedjenek, ezért VII. mellékletében különleges előírásokat határoz meg egyes növényeknek, növényi termékeknek és egyéb anyagoknak az Unió területére történő behozatala tekintetében.
            
            
               (2)A Thaumatotibia leucotreta (Meyrick) (a továbbiakban: a meghatározott károsító) az (EU) 2019/2072 végrehajtási rendelet II. mellékletének A. részében olyan uniós zárlati károsítóként szerepel, amelynek előfordulása az Unió területén nem ismert. Az (EU) 2019/1702 felhatalmazáson alapuló bizottsági rendelet
                  3
                mellékletében kiemelt zárlati károsítóként is szerepel. A meghatározott károsító polifág, és az Unió területén végzett határellenőrzések során több gazdanövényen is észlelték. 
            
            
               (3)Az Unió területének a meghatározott károsítóval szembeni védelme céljából a Capsicum (L.) és a Citrus L., termésére – a Citrus aurantiifolia (Christm.) Swingle és a Citrus limon (L.) Osbeck kivételével –, valamint a Prunus persica (L.) Batsch és a Punica granatum L. termésére különleges behozatali előírások vonatkoznak
                  4
               . A Citrus L. kategóriába tartozik a Citrus sinensis Pers. termése is.
            
            
               (4)A hatályos behozatali előírások értelmében a kereskedelmi forgalomba hozatalt megelőzően tájékoztatást kell adni az adott ország, illetve terület károsítótól való mentességéről, a rendszerszemléletű megközelítés alkalmazásáról és a betakarítás utáni esetleges kezelésről, valamint továbbítani kell az ezen előírások hatékonyságát igazoló dokumentumokat. Ezen információk célja az, hogy megkönnyítsék a hatályos különleges előírások hatékonyságának értékelését. A hatékonyságot a meghatározott károsítónak az áruként behozott gazdanövényeken való előfordulása miatti meg nem felelések száma alapján kell mérni. 
            
            
               (5)Mivel az Unió területén végzett határellenőrzések során továbbra is előfordul, hogy a szállítmányok a meghatározott károsítónak az áruként behozott gazdanövényeken való előfordulása miatt nem felelnek meg a különleges behozatali előírásoknak, indokolt módosítani az (EU) 2019/2072 végrehajtási rendelet VII. mellékletében meghatározott különleges előírásokat. Módosítani kell különösen a termőhely kártevőtől való mentességére, a betakarítás utáni kezelésre és a rendszerszemléletű megközelítés alkalmazására vonatkozó különleges előírásokat, hogy ezáltal jobb garanciákat lehessen biztosítani a forgalomba hozott termések kártevőtől való mentességére. 
            
            
               (6)A különleges előírások módosítása az Európai és Földközi-tenger melléki Növényvédelmi Szervezet (EPPO) által a károsító tekintetében végzett kockázatelemzés tudományos és technikai információin, az Európai Élelmiszerbiztonsági Hatóság által a Citrus spp. Izraelből
                  5
                és Dél-Afrikából
                  6
                behozott terméseivel kapcsolatban végzett árukockázat-értékeléseken, a vonatkozó tudományos szakirodalmon, valamint a Kereskedelmi Világszervezet (az állat- és növényegészségügyi intézkedések alkalmazásáról szóló megállapodás) keretében folytatott konzultáció nyomán harmadik országok által benyújtott észrevételeken alapul. 
            
            
               (7)A növényegészségügyi biztonság és nyomonkövethetőség garantálása érdekében biztosítani kell a létesítmények megfelelő jóváhagyását, a kezelő létesítményekre vonatkozó előírásokat, a nyomon követést, az ellenőrzést, a dokumentációs eljárásokat és az alkalmazott kezelések nyilvántartását.
            
            
               (8)Jelenleg az (EU) 2019/2072 végrehajtási rendelet VII. mellékletében a Citrus L. termése tekintetében megállapított előírások a Citrus sinensis Pers. esetében is alkalmazandók. A meghatározott károsítónak a Citrus nemzetséghez tartozó fajok termésein való előfordulása miatti meg nem feleléssel kapcsolatos adatok alapján a Citrus sinensis Pers. terméseire külön előírásoknak kell vonatkozniuk, nem pedig azoknak, amelyek a Citrus L. más fajainak terméseire alkalmazandók. Ez a meghatározott károsítótól való mentességük hatékonyabb biztosítása szempontjából fontos. Az említett előírásoknak rendelkezniük kell egy olyan rendszerszemléletű megközelítésről, amely a kártevőtől való mentesség lehető legnagyobb valószínűségének biztosítása érdekében speciális hidegkezelési eljárást foglal magában, adott esetben előhűtési lépéssel. 
            
            
               (9)Annak érdekében, hogy az illetékes hatóságoknak és a vállalkozóknak lehetőségük legyen alkalmazkodni a rendszerszemléletű megközelítéshez, a Citrus sinensis Pers. esetében 2022. december 31-ig átmenetileg olyan, alternatív rendszerszemléletű megközelítésre vonatkozó előírást kell megállapítani, amely a gyümölcshús 5 °C-ra történő előhűtését, majd pedig legalább 25 napig –1 °C és +2 °C közötti meghatározott hőmérsékleten végzett hidegkezelését foglalja magában. 
            
            
               (10)Amennyiben a Citrus sinensis Pers. esetében a hidegkezelést az érintett termések szállítása során végzik, a kezelésről nyilvántartást kell vezetni, amelyet kérésre rendelkezésre kell bocsátani.
            
            
               (11)E rendeletnek a lehető leghamarabb hatályba kell lépnie és alkalmazandóvá kell válnia annak érdekében, hogy az Unió e károsítóval szembeni védelmét javító fokozott előírásokat a lehető legrövidebb időn belül végre lehessen hajtani, és így figyelembe lehessen venni a meghatározott terméseknek az e rendelet hatálybalépésekor az Unió felé már úton lévő szállítmányait. 
            
            
               (12)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével, 
            
         
         
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/2072 végrehajtási rendelet VII. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ezt a rendeletet [Kiadóhivatal: kérjük, illesszék be a dátumot: a hatálybalépés időpontjától számított huszadik nap]-tól/-től kell alkalmazni. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2022.6.16.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 317., 2016.11.23., 4. o.
               
               
                  
                     (2)
                  
                        A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról (HL L 319., 2019.12.10., 1. o.).
               
               
                  
                     (3)
                  
                        A Bizottság (EU) 2019/1702 felhatalmazáson alapuló rendelete (2019. augusztus 1.) az (EU) 2016/2031 európai parlamenti és tanácsi rendeletnek a kiemelt zárlati károsítók jegyzékével való kiegészítéséről (HL L 260., 2019.10.11., 8. o.).
               
               
                  
                     (4)
                  
                        EPPO (2013) Pest risk analysis for Thaumatotibia leucotreta (A Thaumatotibia leucotreta károsítóra vonatkozó kockázatelemzés). EPPO, Párizs. 
                  https://pra.eppo.int/pra/9305d7ed-2788-46dc-882d-b4641fa24fff
                   
               
               
                  
                     (5)
                  
                        Scientific Opinion on the commodity risk assessment of Citrus L. fruits from Israel for Thaumatotibia leucotreta under a systems approach (Tudományos szakvélemény a Citrus L. Izraelből származó terméseinek a rendszerszemléletű megközelítés alapján a Thaumatotibia leucotreta tekintetében végzett árukockázat-értékeléséről). EFSA Journal 2021;19(3):6427, 36. o. https://doi.org/10.2903/j.efsa.2021.6427.
               
               
                  
                     (6)
                  
                        Scientific Opinion on the commodity risk assessment of Citrus L. fruits from South Africa for Thaumatotibia leucotreta under a systems approach (Tudományos szakvélemény a Citrus L. Dél-Afrikából származó terméseinek a rendszerszemléletű megközelítés alapján a Thaumatotibia leucotreta tekintetében végzett árukockázat-értékeléséről). EFSA Journal;19(8):6799, 63. o. https://doi.org/10.2903/j.efsa.2021.6799.
               
            
      
    ---documentbreak--- 
      
         
         
            
               HU
            
            
            
               MELLÉKLET
            
            
            
               Az (EU) 2019/2072 végrehajtási rendelet VII. mellékletében szereplő táblázat a következőképpen módosul:
            
            
            
               1.
                     A 62. pont helyébe a következő szöveg lép:
            
            
            
                     
                        „62.
                     
                  
                  
                     
                        A Capsicum (L.) és a Citrus L. termése, a Citrus aurantiifolia (Christm.) Swingle, a Citrus limon (L.) Osbeck. és a Citrus sinensis Pers. kivételével, a Prunus persica (L.) Batsch és a Punica granatum L. termése
                     
                  
                  
                     
                        0709 60 10
                     
                     
                        0709 60 91
                     
                     
                        0709 60 95
                     
                     
                        0709 60 99
                     
                     
                        ex 0805 10 80 ex 0805 21 10 ex 0805 21 90 ex 0805 22 00 ex 0805 29 00 ex 0805 40 00 ex 0805 50 10 ex 0805 90 00 0809 30 10
                     
                     
                        0809 30 90
                     
                     
                        ex 0810 90 75
                     
                  
                  
                     
                        Az afrikai kontinens országai, Zöld-foki-szigetek, Szent Ilona, Madagaszkár, Réunion, Mauritius és Izrael
                     
                  
                  
                     
                        Hatósági nyilatkozat arról, hogy: 
                     
                     
                     
                        a) a termések olyan országból származnak, amelyet a növényegészségügyi intézkedésekre vonatkozó megfelelő nemzetközi szabványokkal összhangban a Thaumatotibia leucotreta (Meyrick) károsítótól mentesnek ismertek el, feltéve hogy a származási ország nemzeti növényvédelmi szervezete előzőleg írásban tájékoztatta a Bizottságot az e károsítótól való mentességről, 
                     
                     
                     
                        vagy 
                     
                     
                     
                        b) a termések olyan területről származnak, amelyet a származási ország nemzeti növényvédelmi szervezete a növényegészségügyi intézkedésekre vonatkozó 4. számú nemzetközi szabvánnyal (ISPM 4)(*) összhangban a Thaumatotibia leucotreta (Meyrick) károsítótól mentesnek nyilvánított. A károsítómentes terület neve szerepel a növényegészségügyi bizonyítványban, feltéve hogy a származási ország nemzeti növényvédelmi szervezete előzőleg írásban tájékoztatta a Bizottságot az e károsítótól való mentességről, 
                     
                     
                     
                        vagy
                     
                     
                     
                        c) a termések(et): 
                     
                     
                        i. olyan termőhelyről származnak, amelyet a származási ország nemzeti növényvédelmi szervezete a növényegészségügyi intézkedésekre vonatkozó 10. számú nemzetközi szabvánnyal (ISPM 10)(**) összhangban a Thaumatotibia leucotreta (Meyrick) károsítótól mentesnek nyilvánított, és amely szerepel a termőhelykódoknak a származási ország nemzeti növényvédelmi szervezete által a Bizottsághoz előzetesen írásban eljuttatott jegyzékében,
                     
                     
                     
                        valamint
                     
                     
                         
                     
                     
                        ii. a termőhelyen a vegetációs időszak megfelelő időpontjaiban és a kivitelt megelőzően hatósági ellenőrzéseknek vetették alá, beleértve egy legalább olyan intenzitású vizuális vizsgálatot a növényegészségügyi intézkedésekre vonatkozó 31. számú nemzetközi szabvánnyal (ISPM 31)(***) összhangban, amely a 2 %-os szintű fertőzöttséget 95 %-os megbízhatósággal képes kimutatni, továbbá tünetek esetén megsemmisítéssel járó mintavételt is, és a Thaumatotibia leucotreta (Meyrick) károsítótól mentesnek találták őket,
                     
                     
                     
                        valamint 
                     
                     
                     
                        iii. növényegészségügyi bizonyítvány kíséri, amelyen szerepelnek a termőhelyek kódjai, 
                     
                     
                     
                        vagy 
                     
                     
                     
                        d) a termések(et):
                     
                     
                        i. olyan jóváhagyott termesztési helyen állították elő, amely szerepel a termesztési helyek kódjainak a származási ország nemzeti növényvédelmi szervezete által a Bizottsághoz előzetesen írásban eljuttatott jegyzékében, 
                     
                     
                     
                        valamint 
                     
                     
                     
                        ii. esetében a Thaumatotibia leucotreta (Meyrick) károsítótól való mentesség biztosítása érdekében a növényegészségügyi intézkedésekre vonatkozó 14. számú nemzetközi szabvánnyal (ISPM 14)(*****) összhangban hatékony rendszerszemléletű megközelítést vagy a Thaumatotibia leucotreta (Meyrick) károsítótól való mentességet biztosító hatékony, önálló, betakarítás utáni kezelést alkalmaztak, feltéve hogy a származási ország nemzeti növényvédelmi szervezete az alkalmazott rendszerszemléletű megközelítésről vagy a betakarítás utáni kezelésről – az azok hatékonyságát igazoló dokumentumok megküldése mellett – előzetesen írásban tájékoztatta a Bizottságot, és a betakarítás utáni kezelést az Európai Élelmiszerbiztonsági Hatóság értékelte,
                     
                     
                     
                        valamint
                     
                     
                     
                        iii. a kivitelt megelőzően a Thaumatotibia leucotreta (Meyrick) jelenlétének kimutatására irányuló, legalább olyan intenzitású hatósági ellenőrzéseknek vetették alá a növényegészségügyi intézkedésekre vonatkozó 31. számú nemzetközi szabvánnyal (ISPM 31)(***) összhangban, amely a 2 %-os szintű fertőzöttséget 95 %-os megbízhatósággal képes kimutatni, beleértve – tünetek esetén – a megsemmisítéssel járó mintavételt is,
                     
                     
                     
                        valamint
                     
                     
                     
                        vi. növényegészségügyi bizonyítvány kíséri, amelyen szerepelnek a termesztési helyek kódjai, valamint az alkalmazott, betakarítás utáni kezelés részletei, vagy a rendszerszemléletű megközelítés alkalmazására vonatkozó utalás.” 
                     
                  
               
               .
            
            
               2.
                     A 62. és a 63. pont közé a következő 62.1. pont kerül beillesztésre:
            
            
            
                     
                        „62.1.
                     
                  
                  
                     
                        A Citrus sinensis Pers. termése
                     
                  
                  
                     
                        0805 10 22
                     
                     
                        0805 10 24
                     
                     
                        0805 10 28
                     
                     
                        ex 0805 10 80
                     
                  
                  
                     
                        Az afrikai kontinens országai, Zöld-foki-szigetek, Szent Ilona, Madagaszkár, Réunion, Mauritius és Izrael
                     
                  
                  
                     
                        Hatósági nyilatkozat arról, hogy: 
                     
                     
                     
                        a) a termések olyan országból származnak, amelyet a növényegészségügyi intézkedésekre vonatkozó megfelelő nemzetközi szabványokkal összhangban a Thaumatotibia leucotreta (Meyrick) károsítótól mentesnek ismertek el, feltéve hogy a származási ország nemzeti növényvédelmi szervezete előzőleg írásban tájékoztatta a Bizottságot az e károsítótól való mentességről, 
                     
                     
                     
                        vagy 
                     
                     
                     
                        b) a termések olyan területről származnak, amelyet a származási ország nemzeti növényvédelmi szervezete a növényegészségügyi intézkedésekre vonatkozó 4. számú nemzetközi szabvánnyal (ISPM 4)(*) összhangban a Thaumatotibia leucotreta (Meyrick) károsítótól mentesnek nyilvánított. A károsítómentes terület neve szerepel a növényegészségügyi bizonyítványban, feltéve hogy a származási ország nemzeti növényvédelmi szervezete előzőleg írásban tájékoztatta a Bizottságot az e károsítótól való mentességről, 
                     
                     
                     
                        vagy
                     
                     
                     
                        c) a termések(et):
                     
                     
                        i. olyan termőhelyről származnak, amelyet a származási ország nemzeti növényvédelmi szervezete a növényegészségügyi intézkedésekre vonatkozó 10. számú nemzetközi szabvánnyal (ISPM 10)(**) összhangban a Thaumatotibia leucotreta (Meyrick) károsítótól mentesnek nyilvánított, és amely szerepel a termőhelykódoknak a származási ország nemzeti növényvédelmi szervezete által a Bizottsághoz előzetesen írásban eljuttatott jegyzékében,
                     
                     
                     
                        valamint
                     
                     
                         
                     
                     
                        ii. a termőhelyen a vegetációs időszak megfelelő időpontjaiban és a kivitelt megelőzően hatósági ellenőrzéseknek vetették alá, beleértve egy legalább olyan intenzitású vizuális vizsgálatot a növényegészségügyi intézkedésekre vonatkozó 31. számú nemzetközi szabvánnyal (ISPM 31)(***) összhangban, amely a 2 %-os szintű fertőzöttséget 95 %-os megbízhatósággal képes kimutatni, továbbá tünetek esetén megsemmisítéssel járó mintavételt is, és a Thaumatotibia leucotreta (Meyrick) károsítótól mentesnek találták őket,
                     
                     
                     
                        valamint 
                     
                     
                     
                        iii. növényegészségügyi bizonyítvány kíséri, amelyen szerepelnek a termőhelyek kódjai, 
                     
                     
                     
                        vagy 
                     
                     
                     
                        d) a termések(et):
                     
                     
                        i. olyan jóváhagyott termesztési helyen állították elő, amely szerepel a termesztési helyek kódjainak a származási ország nemzeti növényvédelmi szervezete által a Bizottsághoz előzetesen írásban eljuttatott jegyzékében,
                     
                     
                     
                        valamint
                     
                     
                     
                        ii. esetében a következők valamelyikét alkalmazták:
                     
                     
                     
                        -hatékony rendszerszemléletű megközelítés, amely egy legalább 16 napon keresztül 0 °C és –1 °C között végzett hidegkezelést foglal magában a növényegészségügyi intézkedésekre vonatkozó 14. (ISPM 14)(*****) és 42. (ISPM 42)(****) számú nemzetközi szabvánnyal összhangban, feltéve hogy a hidegkezelést az exportáló harmadik ország minden egyes szállítmány esetében dokumentálta és ellenőrizte, valamint hogy a származási ország nemzeti növényvédelmi szervezete a rendszerszemléletű megközelítésről – az annak hatékonyságát igazoló dokumentumok megküldése mellett – előzetesen írásban tájékoztatta a Bizottságot,
                     
                     
                     
                        vagy
                     
                     
                     
                        -hatékony rendszerszemléletű megközelítés a növényegészségügyi intézkedésekre vonatkozó 14. számú nemzetközi szabvánnyal (ISPM 14)(*****) összhangban, amely magában foglalja a gyümölcshúsnak az alkalmazott hidegkezelés hőmérsékletére történő előhűtését, majd pedig legalább 20 napig –1 °C és +2 °C közötti meghatározott hőmérsékleten végzett hidegkezelését, feltéve, hogy az exportáló harmadik ország minden egyes szállítmány esetében dokumentálta és ellenőrizte az előhűtési lépést és a hidegkezelést, továbbá hogy a származási ország nemzeti növényvédelmi szervezete a rendszerszemléletű megközelítésről – az annak hatékonyságát igazoló dokumentumok megküldése mellett – előzetesen írásban tájékoztatta a Bizottságot,
                     
                     
                     
                        vagy
                     
                     
                     
                        -a Thaumatotibia leucotreta (Meyrick) károsítótól való mentesség biztosítására szolgáló hatékony, önálló, betakarítás utáni kezelés, feltéve, hogy a származási ország nemzeti növényvédelmi szervezete a betakarítás utáni kezelésről – az annak hatékonyságát igazoló dokumentumok megküldése mellett – előzetesen írásban tájékoztatta a Bizottságot, és azt az Európai Élelmiszerbiztonsági Hatóság értékelte,
                     
                     
                     
                        vagy
                     
                     
                     
                        -2022. december 31-ig hatékony rendszerszemléletű megközelítés a növényegészségügyi intézkedésekre vonatkozó 14. számú nemzetközi szabvánnyal (ISPM 14)(*****) összhangban, amely magában foglalja a gyümölcshús 5 °C-ra történő előhűtését, majd pedig legalább 25 napig –1 °C és +2 °C közötti meghatározott hőmérsékleten végzett hidegkezelését, feltéve, hogy az exportáló harmadik ország minden egyes szállítmány esetében dokumentálta és ellenőrizte az előhűtési lépést és a hidegkezelést, továbbá hogy a származási ország nemzeti növényvédelmi szervezete a rendszerszemléletű megközelítésről – az annak hatékonyságát igazoló dokumentumok megküldése mellett – előzetesen írásban tájékoztatta a Bizottságot,
                     
                     
                     
                        valamint 
                     
                     
                     
                        iii. a kivitelt megelőzően a Thaumatotibia leucotreta (Meyrick) jelenlétének kimutatására irányuló, legalább olyan intenzitású hatósági ellenőrzéseknek vetették alá a növényegészségügyi intézkedésekre vonatkozó 31. számú nemzetközi szabvánnyal (ISPM 31)(***) összhangban, amely a 2 %-os szintű fertőzöttséget 95 %-os megbízhatósággal képes kimutatni, beleértve – tünetek esetén – a megsemmisítéssel járó mintavételt is, 
                     
                     
                     
                        valamint 
                     
                     
                     
                        vi. növényegészségügyi bizonyítvány kíséri, amelyen szerepelnek a termesztési helyek kódjai, az alkalmazott, betakarítás utáni kezelés részletei, vagy a rendszerszemléletű megközelítés alkalmazása, valamint a rendszerszemléletű megközelítés keretében alkalmazott hőmérséklet és hidegkezelési időtartam; 
                     
                     
                     
                        valamint
                     
                     
                     
                        v. esetében – amennyiben a hidegkezelést a szállítás során alkalmazták – a növényegészségügyi bizonyítványon kívül nyilvántartást vezettek a kezelés alkalmazásáról, és azt kérésre rendelkezésre bocsátották.”  
                     
                  
               
               (*) ISPM 4: „A károsítómentes területek megállapítására vonatkozó követelmények”.
            
            
               (**) ISPM 10: „A károsítómentes termőhelyek és termesztési helyek megállapítására vonatkozó követelmények”. 
            
            
               (***) ISPM 31: „A szállítmányokból való mintavétel módszerei”.
            
            
               (****) ISPM 42: „A hőkezelés mint növényegészségügyi intézkedés alkalmazására vonatkozó követelmények”.
            
            
               (*****) ISPM 14: „Integrált intézkedések alkalmazása a károsítók jelentette kockázatok kezelésére szolgáló rendszerszemléletű megközelítés keretében”.